Добросељане (Челопек)

Добросељане  — археолошко наоѓалиште во кумановското село Челопек.
Претставува населба од  римско време.
Се наоѓа источно од селото, на десниот брег на реката Пчиња, во реонот на Драгомански мост. Во нивите на Д. Филиповски, Г. Стоевски и С. Цветановски, на површина од околу 50 декари се среќаваат фрагменти од керамички садови и градежен материјал. Откриени се и повеќе питоси, водоводни цевки и монети. Според кажувањето на мештаните, била најдена оловна плоча тешка 20 кг. Во 1976 година, пред изградбата на фабриката за чевли „ЧИК“, погон „Челопек“, се извршени заштитни археолошки истражувања. Наодите се чуваат во Музејот на Македонија во Скопје.Коцо, Димче (1996). Археолошка карта на Република Македонија. стр. 224, Скопје: МАНУ. ISBN 9789989101069
Поврзано
 Поврзано 
Добросељане — населба од римското време;
Кула — праисториска населба, кастел со некропола од доцноантичкото време;
Пузалка — некропола од римското време;
Челопек;
Список на археолошки наоѓалишта во Кумановско;
Список на средновековни некрополи во Македонија.

 Наводи 

Категорија:Челопек (Кумановско)